
Gedruckt zu Dankig) Im Fabr 164 w 


Dom Feirchgang. 
E ſollenin den Dorffſchafſten / des Son⸗ 
tages / vñ auff an dere Salt die dem Sontage gleich 
Keg cs see gethan wer den / des mor⸗ 
| gens das gewoͤuliche Evangelinm / nach mittage 
der Catechiſmus Luther erkleret vnd gelehret / Ote andern 
gemeinen Feſtt / mit ener Predigt gehalten wer den / vnd zu 
ſolchen Predigten follen alle Einwohner der Dorffſchaff⸗ 
ten / ſampt Ihren Kindern vnd Geſinde fo zwoͤlff Jahr ihe 
res Alters erreichet / vnd nicht Ehehafftig weren / ſchuldig 
ſeyn in fore ordentliche Kirchen zu gehen / Gottes Wort zu 
hören! dem Ampt ond Chriſtlichen Ceremonien bey zu 
wohnen / vnd ſo lange das Ampt gehaltẽ wird / ſol niemand 
auff dem Kirchhofe ſpatzieren gehen / oder in die Hackenbu⸗ 
den oder Krüge abtreten / bey der buffe fuͤnff Groſchen / auff 
jedere Perſon / vnd zu jedem mahl als ſolches uͤbertretten 
wird / durch die Kirchen Vater / der Kirchen zum beſten zu 
empfangen vnd durch den Schultzen deſſelben Kirchſpiels / 
wegen der Obrigkeit zu exequtren. 

Auch die Krüger vnd Hackenbuder / welche jemanden 
Bier fuͤrtragen würden! ſo lange als das Ampt wehret / 
follen der wegen ernſtlich geſtrafft wer den bey der Deens 
drey guter Narcken. a 
Mud deme auch die BDukoſten vnd Geld ſpilderung / fo 

se) zus den Lobelbleren vnd Koͤſtungen geſchehen / ru 
3 | Dero 


dahero taͤglich gehaͤuffet vnd gemehret / auch alſo / daß viele 
dadurch nicht allein in groſſe Schuldt kom̃en / die ſie lang⸗ 
ſam verwinden koͤnnen / ſondern auch etliche dadurch gar 
in Verderb gerathen. So ſollen hinfort / wann jrkeine 
Perſon zu dem Eheſtande verlobet wird / beydes von Braut 
vnd Braͤutigams wegen / nicht mehr als zwoͤlff Perſonen 
in alles / zum Lobelbier gefordert werden. Auch mag nach 
dieſem der Braͤutigam mit einem oder zweyen ſeiner nech⸗ 
ſten Freunde / gebuͤhrlicher weiſe zu der Braut kommen / 
doch daß die Braut oder jhre Eltern von außen Hauſes 
niemanden mehr / uͤber die anzahl der zwoͤlff Perſohnen 
dar zufordern oder bey fich haben ſollen / alle bey der Buſſe 
einer guten Marck auff jeder Perſon / die uber die zahl der 
z wolff ſeyn wird. Welches vom Schulen foll wol in acht 
genomen / vnd die Starfle der Kirchen zugekehret werden. 


Don (Loſtungen. 


Je Bawersleute / ſo Erbgeſeſſen ſeynd / vnd die Hoͤfe 
oder Huben in der miete haben / follen zu jhrer Hoch⸗ 
zeit oder Ehefrewden / beyde von der Braut wieauch 
deß Braͤutigams wegen / nicht mehr Volck als zum hoͤch⸗ 
fico auff vier vierkantiche Tiſche einladen / ſo daß an einem 
Tiſche nichtmehr ale zwoͤlff Perſohnen zuſetzen / darunter 
auch Kinder vnd Ge ſinde / vnd Frembde mit follen eingere⸗ 
chnet werden. Wer dar wieder handelt / der ſol von ſeder 
Perſon / ſo über die Zahl iſt / eine gute Narck verfallen ſeyn. 

Zur anrichtung aber: follen nicht mehr dann drey Ses 
richte Eſſen auffgetragen werden / bey Deen fuͤnff guter 
Marcken. a Wil 


Wil ſemand die RöRUNg geringer als auff vier Tiſche 


/ 


anſtellen / daß ſoll einem jeden frey ſtehen. Eh 
Es ſol auch die Koͤſte der Ehefrewde nicht [anger dann 
einen Tag gehalten werden / wuͤrde ſich jemand erdreiſten 
länger als ein Tag Koͤſtung zuhalten / der fol funfftzig gus 
te Marck vnerleß lich ver fallen ſeyn / wie auch kein Nachtag 
fol gehalten werden / bey der vorigen Peen. 1 t 2 
So viel aber Geſinde / Gartner vnd DWrbeitsleute bes 
langet fol keiner zu feiner Koͤſtung úber ¿wolf Perſohnen 
haben zum hoͤchſten / bey der Straff deß Gefaͤngnis. 
So auch jemand von anderm Volder Knechte / Maͤg⸗ 
de / Arbeiter / Dreſcher / Hirten / oder ſonſt loß Geſinde / ſich 
vnterſtehen wuͤrden / vngebeten zu den Koͤſtungen einzu⸗ 
dringen / die follen durch den S chultzen oder durch die veu⸗ 
te / ſo die Koͤſte verrichten / vermahnet werden / im Rahmen 
der Obrigkeit / ſich von dar zumachen / bey ſtraffe deß Ge⸗ 
faͤngnis. | | 
Von tauffung der Hinder / vnd 
Kindelbier. ra 
Ann jrkeine Frawe jhrer Letbliché Búrden ento. 
W bunden wird / fo follen die Kinder / binnen drey⸗ 
en tagen / vnd nicht laͤnger / nach der Geburt / getauf⸗ 
fet werden / in der Kirchen darzu die Eltern gehoͤrig 
ſeyn / bey der Buſſe fuͤnff guter Marcken / vnd moͤgen zu 
jedem Kinde / altem loͤblichen Gebrauch gemaͤß / drey 
oder auffs hoͤchſte fuͤuff Gevattern gebeten werden. 
Wan das Kind getauffet iſt / ſoll niemand an Gaſt⸗ 


| 


| 


gebot / oder Kind elbier zu thun oder anzu richten / gez 


halten oder gebund en ſeyn / wer aber ſolches gutwillig 
thun wil / der ſoll nicht mehr / als zum hoͤchſten zwoͤlff 


Perſonen / Mann vnd Frawen in alles / bey ein em Vier⸗ 
kantichen Tiſche haben / bey der Peen einer gute marck / 
auff jedere Perſone / ſo über dieſe Fahl ſeyn wuͤrde auch 
folten folgends bey der Frawen Kirchen gänge keine 
Gaſtereyen oder Kindelbier gehalten werden / bey der 


Buſſe zehen guter Marden, Hirauff folder Prediger 


fleißige achtung geben / vnd darfür von der Buſſe 
den vierdten theil / vnd das uͤbrige die Kirche zuge⸗ 
nieſſen haben. | mE 


Don der andern She. 
ERES Mann oder Fraw in den Dorffſchafften / 

nach gebrochenem Bueſem / zur andern Ehe 
ſchreiten / vnd ſich wieder verheyrahten wil / die ſollen 
vorgen gig Schicht vñ Theilung zuthun ſchuldig ſeyn 
vnd die beſtetigung bey jederes Amptes verwaltenden 
Buͤrgermeiſter ſuchen / ehe dann die Hochzeit angeſtel⸗ 


let wird / bey der Peen zwantzig guter Marden, — 


Auch ſol kein Witwer oder Witwe / die ſich auffs 
new verheyrathen wollen / in den Kirchen auffgebot⸗ 
den werden es fey dañ / daß fie von dem verwaltenden 
Buͤrgermeiſter / deffen beweiß bringen / daß fie jhren 

indern / ſo jrkeine verhanden / Schicht vnd Thei⸗ 
lung gethan haben. särab 

A in Von 


— —ũ— — nenn nn — 


Pom Tracht bnd Kleidung 


Eil auch bißher vermercket / daß die Leute in den 


AX 


Dorffſchafften über jhren Standt vnd gebühr zu 
ſelbſt eigenem ſchaden vnd verderb mit Kleidungen 
auch anderm Schmuck vnd Zier / febr verbrechen / fo fol 
hiermit ernſtlich geboten ſeyn / daß hinfort niemandt we⸗ 
der Mannliches noch Frawliches Geſchlechts / keinerley 
Sammet noch Seide / wie es mag genandt werden / zu jd» 
rer Tracht vnd Kleidung gebrauchen ſollen / ohne allein 
Sammet zu der Frawen Mutzen. Gewandt aber / Grob⸗ 
grun / Macheyer / ond was dergleichen Wollen iſt / doch 
in billichem Preyß vnd wert / ſol jhre Tracht ſeyn / deß ſollen 
auch allerley Gebrehme auff den Kleidern / es fey von Guͤl⸗ 
denen Silbern oder Seidenen ſchnuͤren gaͤntzlich vnterſa⸗ 
get ſeyn / alles bey Peen zehen guter Marcken / ſo offt als 
dagegen gehandelt wird. | 
Im gleichen ſoll ihnen auch verboten ſeyn / keine Perlen 
noch Silber werck verguͤldet zugebrauchen / es fep an Guͤr⸗ 
telen / Scheiden / oder andern dingen / wie es Nahmen ha⸗ 
ben mag / nur allein weiß Silber ſol jhnen zugelaſſen ſeyn / 
auch bey Deen zehen guter Marcken. 3 
Damit auch der onndrigen Geldes fpilderang/ fo man 
an thewer Leinewerck / Knuͤppelwerck / vnd der gleichen 
pfleget anzuwenden / muͤge fuͤrgekommen werden. So ſol 
hinfort in den Dorffſchafften alles Leinewandt ſchlecht 
vnd recht gebrauchet werden / auch über den werth zum 
hoͤchſten zwantzig Groſchen / die Edle nicht ſeyn / bey Peen 
zehen guter Marcken. 

Dom Doppelſpicl. 


E © follen in allen Dorffſchafften ins Gemein / Kar⸗ 


ten vnd Wuͤrffelſpiel gantz ond gar verbotten ſeyn. 

In ſonderheit aber follen die Krüger kein Wuͤrffel / 
Karten / oder ander Doppelſpiel / auſſer halb der Kegel⸗ 
bahn / die alleine zulaͤßig fen fol! verſtatten / alles bey Pe⸗ 

en dreper guten Marcken / ſo offt dagegen gehandelt wird. 
Es ſollen auch die Kruͤger nicht laͤnger Gaͤſte ſitzen ha⸗ 
ben / dann biß die Glock sehen des Abends / bey Deen drey 


guter Marcken. 


Von Kauffmans Wahren. 
Och ſoll in allen Oorffſchafften durchauß keine Kauff⸗ 
manſchafft getrieben / ſondern alles was die Bawers⸗ 
leute zuverkauffen haben / in die Städte zum Narckte 


gefuͤhret werden / bey verluſt des Gutes 


Bnd fol diefe Ordnung alle Qvatember / von der Gate | 


gel offentlich abgefündige werden / ond fich maͤnniglich 


| 
| 
| 


p 4 
, 


2 


derſelben gemeß verhalten / auff die jenigen die uͤbertretten 
vnd dagegen handeln möchten! folder Schultz zuſampt 
den Rathleuten de Dorffes / da ſolches geſchicht fleißig 
guffmercken zu haben / vnd daſſelb der Obrigkeit getrew⸗ 
lich anzumelden ſchuldig ſeyn / der es nicht thete vnd ver⸗ 
ſchwiege es / derfel be ſoll die Peen / foder ander verfallen / 
ſelbeſt beſtauden ſeyn. 4 


Nach allem dieſem wird fich ein jeder wiffen zurich ten / 
vnd für Schaden zuhuͤten haben. 

